Vosorys korstajuos dīnuos gribīs īleist kaidā prūdā, muorkā ci dīkī i nūsamauduot. Par itim vuordim “Vuordineicā” stuosta muzikis Arņs Slobožanins i literaturzynuotnīks Valentins Lukaševičs.
“Kolnasātā” gostūs literate i muokslys terapeite Leiga Rundāne. Sovulaik Leiga Rēzeknē studējuse filologeju, nu vāluok tykuse pi ūtruos profesejis, izavuicūt par muokslys terapeiti ar specializaceju dramys terapejā. Ar rudini Leiga otkon suoks struoduot par školuotuoju, tik itūreiz na Latgolā, bet Reigā. Saruna par literaturu, sevis pylnveiduošonu i dramys terapeju.
Laura Sondore-Strode sagatavejuse sižetu par Nikodema Rancāna bolvu, tū padūd izcyluokajim Latgolys pedagogim. Bolvai školuotuojus var dasaceit da 12. septembra.
ltg_Latn ltg_Latn ltg_Latn